o
Yltäkylläinen elämä
Sinä olet minulle ykkös asia.
Yhtä asiaa Sinulta pyydän. Yhtä asiaa, jonka vuoksi täällä elän,
että saisin elää valtakunnassasi, Herrani ja palvella Sinua.
Yksi asia, jota rakastan, yksi asia, jota tarvitsen,
on elää elämäni Sinulle Herrani, olla kaikkea mitä olla voin.
Sinua kohtaan tunnen sellaista rakkautta, jota en voi salata,
se valtaa minut kokonaan. Sisälläni kasvaa nälkä Sinun puoleesi.
Ja nyt sen tiedän: Sinä olet minulle ykkös asia.
Sinä olet minulle ykkös asia, löysin sen, jota varten elän.
Jeesus, sinä olet nyt minun koko elämäni.
Sinä olet minulle ykkös asia.
Sinä olet minulle ykkös asia, löysin sen, jota varten elän,
Jeesus, sinä olet nyt minun elämäni.
Yksi asia, jota rakastan, ainoa jota olen tarvinnut,
elää elämäni sinulle Jumalani, olla kaikkea mitä olla voin.
Tunnen sinua kohtaan sellaista rakkautta, jota en voi salata.
Se valtaa minut kokonaan. Sisälläni on nälkä sinun puoleesi.
Ja nyt sen tiedän: Sinä olet minulle ykkös asia.
Sinä olet minulle ykkös asia, löysin sen, jota varten elän.
Jeesus, sinä olet nyt minun koko elämäni.
Sinä olet minulle ykkös asia.
Sinä olet minulle ykkös asia, löysin sen, jota varten elän.
Jeesus, sinä olet nyt minun koko elämäni.
Typerä sydän luulee, että olemme täällä pelaamassa typeriä pelejä.
Samat vanhat muoviset hymyt, jotka eivät päästä ketään lähelle.
Salaan sydämeni kivun, tuleeko tämä lasitalo koskaan särkymään?
Kuinka paljon he vielä voivat ottaa, ennenkuin minä olen täysin tyhjä?
Antaisinko kaiken näkyä, tunteeko kukaan minua?
Mutta Sinä näet minun sydämeeni, tiedät mitä minussa on.
Ulkoisen kuoreni takana, olen sisältä niin rikki.
Joten vapauta minut kokonaan, kadotan suojapeitteeni,
ei ole enää tarvetta naamioille. Olen vapaa,
koska Sinä näet todellisen minäni.
Koko elämäni on naamioiden takana.
Olen tehnyt itsestäni sirkuksen pellen, ja olen väsynyt tähän
lauluun ja tanssiin. Elän tässä, kulkien aina paraateissa,
ja minkä sotkun olenkaan tehnyt omassa olemassa olostani.
Mutta Sinä rakastat minua jopa nyt, ja silti jotenkin vielä
näen, että Sinä näet minun sydämeeni, tiedät mitä minussa on.
Ulkoisen kuoreni takana, olen sisältä niin rikki.
Joten vapauta minut kokonaan, kadotan suojapeitteeni,
ei ole enää tarvetta naamioille. Olen vapaa
koska Sinä näet todellisen minäni.
Ja kun katsot minua Jeesus, kaikki minussa on upeaa ja kaunista,
Otat pois tahriintuneen kankaan elämäni yltä, ja annat tilalle
täydellisen puhtaan vaatteen.
Ja minä tahdon vain olla oma itseni.
Sinä näet minun sydämeeni, tiedät mitä minussa on.
Ulkoisen kuoreni takana, olen sisältä niin rikki.
Joten vapauta minut kokonaan, kadotan suojapeitteeni,
ei ole enää tarvetta naamioille. Olen vapaa
koska Sinä näet todellisen minäni.
Ja Sinä rakastat minua, rakastat minua sellaisena kuin olen.
Ja kun katsot minua Jeesus, kaikki minussa on upeaa ja kaunista.
Katsokaa Apostolien tekojen viidettätoista lukua kanssani.
Otetaan esimerkki Paavalin elämästä.
Sellaisesta yhteistä sopimuksesta, joka tehdään, ennenkuin lähdetään
matkaan. Kyseessä siis Apostolien teot 1:36-41.
"Jonkin ajan kuluttua Paavali sanoi Barnabakselle: "Lähde kanssani
uudelle matkalle kaikkiin niihin kaupunkeihin, joissa olemme
julistaneet Herran sanaa. Käymme katsomassa, mitä veljille kuuluu.
Barnabas halusi ottaa mukaan myös Johanneksen, jota kutsuttiin myös
Markukseksi, mutta Paavali ei hyväksynyt häntä matkatoveriksi,
koska hän oli Pamfyliassa luopunut heistä, eikä ollut lähtenyt heidän
kanssaan työhön. Tästä sukeutui niin kova riita, että kumpikin
lähti omille teilleen. Barnabas otti Markuksen mukaansa ja purjehti
Kyprokseen. Paavali puolestaan valitsi toverikseen Silaksen.
Veljet jättivät hänet Herran armon haltuun, ja niin hän lähti
matkaan, vaelsi Syyrian ja Kilikian halki ja rohkaisi seurakuntia."
Joten Paavalilla ja Barnabaalla oli aiemmin ollut onnistuneita yhteisiä
matkoja. He olivat tehneet lähetystyötä yhdessä, eli olivat
kulkeneet yhteisymmärryksessä, joka oli ollut hedelmällinen ja
Jumalan siunaama. Nyt Paavali ehdottaa, että he menisivät takaisin
seurakuntiin, joissa he olivat julistaneet Herran sanaa, ja
vahvistaisivat seurakuntalaisia, ja varmistaisivat, että he tekevät
asiat hyvin, auttaisivat heitä ehkä johtamisessa ja viettäisivät aikaa
jokaisessa paikassa auttaen uuden kulttuurin perustamisessa.
Barnabas esittää ajatuksen, joka Paavalin mielessä tulee perustavaksi
esteeksi. Barnabas sanoo, että: "Hieno idea, tehdään niin, mutta
minusta meidän pitäisi ottaa mukaan Johannes". Mutta aiemmassa
mahdollisuudessa, aiemmassa tärkeässä hetkessä palvelutyössä
ulkona lähetyskentällä, Johannes oli jättänyt heidät. Me emme tiedä
mitkä olosuhteet ovat olleet, mutta selkeästi tämä vaikutti
Paavaliin syvästi. Barnabas oli Johannes Markuksen verisukulainen.
Johannes Markus oli hänen veljenpoikansa.
Joten kun tiedämme, että Barnabas oli sukua sille miehelle, joka oli
Paavalille ongelma, voimme miettiä, että yrittääkö setä Barnabas
tässä keplotella niin, että hänen nuori veljenpoikansa voisi olla
mukana palvelutyössä apostoli Paavalin mukana, onko tässä kyse
siitä, koska Barnabas ei luovuttanut siinä asiassa.
Paavali ei ollut halukas kulkemaan Barnabaksen kanssa, vaikka he
olivat samaa mieltä matkan tarkoituksesta; "mennään
vahvistamaan seurakuntia". Siitä he olivat samaa mieltä. Mutta nyt
pitäisi olla samaa mieltä siitä, ketkä tulevat olemaan osallisena
sillä matkalla. Haluan joidenkin teistä ymmärtävän, että se, kuka
on mukana, ketkä ovat tiimissä mukana, on todella perustava asia.
Minusta se on. Jeesuskin ajatteli sen olevan niin. Kun Hän ei
antanut muiden valita Hänen tiimiään hänen puolestaan, Hän
valitsi heidät itse. Nimeltä kutsuen.
Koska Hän ei antanut yhteisön tai yksilön suosion tai ihmisten
valintojen määrittää sitä, keitä hänen tiimiinsä kuuluisi.
Aloin opettaa vuosia sitten tästä yhdessä kävelemisen sopimisesta,
jota kutsuttiin tällä nimellä: "ihmissuhteet ovat ainutlaatuisia".
Se yksinkertaisesti tarkoittaa sitä, että jokaisella sinun elämässäsi
on oma paikka, johon he kuuluvat. Jos laitat väärän ihmisen väärään
tilaan, voi olla niin, että siitä henkilöstä kehkeytyy pahin
painajaisesi, vaikka he ehkä ovat hienoja ihmisiä. Ongelma ei ole
siinä ihmisessä, vaan siinä tilassa jossa hän on. Me unohdamme sen
olemme liian lähellä nähdäksemme sen, joten me heitämme koko
ihmisen ulos elämästämme. Mutta jos siirtäisimme sen henkilön
takaisin siihen tilaan, jossa he voivat loistaa niinkuin heillä oli
tapana, eivätkä he olleet niin lähellä, sillä jostakin syystä
kun heidät toi lähelle, se osoittautui huonoksi valinnaksi.
Jotenkin liika läheisyys aiheutti ne asiat heidän elämässään,
että he eivät pystyneet käsittelemään sitä, kuka sinä
todellisuudessa olet. Tiedätkö, ihmiset pitävät siitä, kuka olet
kun olet voideltu, mutta eivät pidä todellisesta minästäsi.
Jotkut ihmiset haluavat tuntea sinut vain voideltuna,
joka ei käy vessassa, joka leijuu, eikä kävele, puhuu vain Raamatusta,
ei ole koskaan väsynyt tai heikko, jolla ei koskaan ole huonoa päivää,
koska sitä voideltuna oleminen tarkoittaa. Jotkut ihmiset voivat
käsitellä vain tämän osan sinusta. Älä tuo näitä ihmisiä läheiseen
tilaasi, sillä silloin he saavat selville, että sinulla on
heikkouksia, kuten kaikilla muillakin, etkä ole täydellinen.
Jotkut ihmiset eivät pidä siitä. Se ei ole heidän vikansa,
vaan meissä, jotka laskimme väärin. Minä olen tehnyt monia tällaisia
virheitä vuosien aikana, tiimin ja henkilökunnan suhteen, ennenkuin
olen alkanut oppia, että ihmisessä ei ole mitään vikaa, henkilö on
hieno ihminen, mutta me yksinkertaisesti asetimme heidän
harteilleen painon, jota he eivät kykene kantamaan, kun tuomme heidät
liian lähelle. Ihmissuhteet ovat siis erittäin tärkeitä.
Ja Paavalille Johannes Markuksen takaisin tiimiinsä ottaminen
oli perustava kysymys, koska johannes Markus oli jo epäonnistunut
tehtävässä. Mutta jos Paavali olisi vain sanonut: "Selvä sitten,
lähdetään eteenpäin", tietäen, että hän oli tyytymätön siihen, että
Johannes Markus oli lähtenyt mukaan, mutta hän ei olisi ikinä puhunut
mitään, niin aina kun Johannes Markus osoittaisi minkään asteista
sitoutumisen puuttumista, se olisi muistuttanut Paavalia siitä, ettei
hän puhunut mitään silloin kun piti. Ja jossakin kohtaa Paavalin
ja Barnabaan suhteessa olisi tullut stoppi.
Ei ole reilua istua hiljaa kun jotain mikä vaikuttaa sinuun, sovitaan.
Ja sitten sinä sanot myöhemmin, ettet ikinä hyväksynyt koko asiaa.
Tällainen ei ole hyväksyttävää. Meidän pitäisi lopettaa sellainen.
Mutta monet teistä tekevät sitä. Ja ihmiset sietävät sitä.
Mutta se aiheuttaa ihmissuhteissasi tarpeetonta
rasittavaa ja kireää ilmapiiriä.
Koska sinä aina puhut vasta sitten, kun on jo lähdetty matkaan.
Sen jälkeen, kun laukaisimesta on jo ammuttu. Sitten sinä sanot
"Hei, odottakaas nyt". Siihen on syy, miksi sinua muistutetaan ennen
kuin nouset koneeseen, että missä koneessa sinä olet.
Se on totta. Lupaan teille, että kun pilotti sanoo: "Hyvää huomenta,
tervetuloa, olette lennolla United 345 ja olemme matkalla
Chigagoon tänään". Olen nähnyt ihmisiä, jotka tajuavat silloin
oikeasti, he hyppäävät ylös, nappaavat tavaransa ja juoksevat
ulos koneesta. He ovat väärässä koneessa.
Se on todella mahdollista, että näin tapahtuu, jos
jos et katsele ympärillesi lentokentillä. Se on täynnä ja
kiireinen, koska monet lennot menevät Chigagoon.
Sinun pitää katsoa aika oikein, lennon numero oikein,
joskus he vaihtavat numeroita, joskus he vaihtavat lähtöportteja,
voit olla väärässä koneessa. Olen nähnyt ihmisten lähtevän koneesta.
Siksi lentoyhtiö muistuttaa sinua,
koska sinä oletat olevasi oikealla lennolla, ajattelet itseksesi,
luulevatko nämä ihmiset meidän olevan typeriä.
Ei, he tietävät, että me olemme idiootteja. He tietävät sen.
Miksi? Koska miten kaksi ihmistä voi lentää yhdessä, jos he eivät
ensin sovi siitä, minne he haluavat päästä. Joten joskus siinä
vaiheessa kun ilmoitetaan minne ollaan menossa, me kaikki olemme
toisillemme velkaa sen, vaikka se sisältää uhrauksia ja sitoutumista
ja ehkä uudella tasolla kunnioitusta ehkä uudella tavalla voimaa sinulta
ehkä emme tiedä minne tie vie meidät, tai miten paljon joudumme
siihen sitoutumaan, tai mitä se meille maksaa, kaikkia asioita
ei voida laskea. Mutta se ei ole perustava kysymys, vaan se on,
että me sitoudumme siihen, vaikka se vaatisi mitä, jotta saisimme sen
asian toteutettua. Kun aloitimme tv-ohjelmat tässä kirkossa,
jos olisimme tienneet miten paljon se meille maksaa,
olisimme lopettaneet silloin. Ei vain taloudellisesti,
mutta myös teknisesti, laitteet, koulutus, tiimit, kaikki tavarat
joita tarvitsemme koko ajan erilaisia ja uusia. Jos olisimme
tienneet kaiken tämän, mutta pysyimme televisiossa, koska
mikään tästä ei ole perustavaa minulle. Se, mikä on perustavaa,
on se, että Jumala puhui minulle, että minun pitäisi mennä
televisioon. Se on perustavaa. Me emme pyydä ihmisiä
uskomaan tätä sillä perusteella, miten paljon tämä maksaa tai
miten paljon henkilökuntaa me tarvitsemme, vaan sillä perusteella
voimmeko kaikki olla yhtä mieltä siitä, että tämä on Jumalan sanaa,
tämä on jotakin, mitä meidän on tehtävä, eikä meidän
palvelutyössämme ole monia asioita, joista voidaan sanoa näin.
Me emme tiimini kanssa kuljeskele ympäriinsä sanoen, että "Jumala
sanoi minulle tätä ja minulle tätä". Mitä jos Jumala lakkaa sanomasta
tätä ja me lakkaamme tekemästä tätä? Koska se vaikuttaa ihmisten
uskoon sinun kunniallisuudestasi. Mutta God TV on Jumalasta.
Jos olisin tiennyt kaikista painajaisista ja unettomista öistä,
vahingosta, mikä aiheutuu tälle kaupungille meidän johtajiemme
toimesta, en olisi koskaan aloittanut sitä palvelutyötä.
Mutta se ei ollut perustavaa, vaan se, että Jumala käski tehdä niin.
Jumala puhui minulle sen kautta, mitä tapahtui, hän näytti ihmeitä
ja merkkejä, melkein enkeleitä untuvapeitolla, mutta ei aivan.
Tämä on perustava asia. Ja minä puhun tänään ihmissuhteista
ja niistä asioista, joihin olemme sitoutuneet, kaikilla elämän alueilla.
Tiedättekö mihin olette ryhtymässä? Jos ette tiedä,
lopettakaa nyt heti ja hankkikaa vastaukset perustavaa laatua
oleviin kysymyksiin. Mutta älkää istuko sanomatta mitään, silloin
kun on aika puhua sopimuksesta. Sanon usein pöydän ympärillä
kokootuvalle tiimille, ja henkilökunnalle, että aiomme tehdä
nyt näin, ovatko kaikki mukana? Se, mitä tarkoitan sillä, on
että minun tarvitsee tietää, jos jokin siinä mitä sanon häiritsee
sinua niin paljon, että et pysty olemaan mukana kanssani tässä.
Se on ihan hyväksyttävää, mutta sinun täytyy sanoa se nyt, tai
vaieta iäksi. Tiedättehän sen hetken häissä, kun kysytään,
tietääkö kukaan mitään syytä, miksi tämä pari ei saisi mennä naimisiin,
pyydetään tällaista henkilöä puhumaan heti, tai vaikenemaan
iäksi. Älä odota siihen saakka, kun pari julistetaan mieheksi ja
vaimoksi, ja sitten sano: "Minulla on ongelma". Sinulla oli
tilaisuutesi hetki sitten, ja sanat kuuluivat: "Puhu nyt." Mitä osaa
sanasta "nyt", sinä et ymmärtänyt? Kerran Jeesus kääntyi opetuslasten
puoleen ja sanoi: No niin, tulen olemaan hyvin selkeä ja avoin
ja rehellinen, minä tulen kuolemaan Jerusalemissa, se ei tule olemaan
helppoa, oletteko te kaikki mukana? Ymmärrättekö kaikki sen hinnan?
He eivät täysin ymmärtäneet, mitä Jeesus oli sanonut heille,
mutta he olivat tyytyväisiä, että heille kerrottiin jotakin.
Se on vähän sama asia suhteissamme, meidän tulisi tehdä työtä sopimuksen
kanssa, ennenkuin vain lähdemme matkaan. Koska kaksi ei voi kulkea
yhdessä, elleivät he ensin sovi määränpäästä. Ja jos et tee niin,
alat vain kävellä eteenpäin. Paavali olisi voinut kävellä vuosia
Johanneksen kanssa, vaikka Paavalilla oli häneen huono asenne.
Hänen asenteensa Johannesta kohtaan ei ollut ongelma. "Paavali sinun
tulisi vain kasvaa aikuiseksi, häpeä Apostoli Paavali, sinulla on
huono henki Johannesta kohtaan". Paavali sanoi vain, ettei aio
kulkea Johanneksen kanssa. Ja minusta hän oli oikeassa.
Jotkut teistä selittelevät itselleen asioita, mutta ne asiat, joita
selittelette itsellenne, eivät ole ongelma. Ongelma on siinä, että
sinun ei olisi koskaan pitänyt sallia tämän asian ottaa sellaista
paikkaa elämässäsi alunperinkään. Nyt, sitä pidempään mitä se asia
on elämässäsi, sitä vaikeampaa siitä on päästä eroon.
Joten löydät itsesi hankaluuksista sellaisten asioiden kanssa, joita
sinun ei olisi alunperinkään pitänyt sallia elämääsi.
Joten minä haluaisin meidän olevan tarkempia kaikesta etukäteen,
niin silloin on parempi mahdollisuus siihen, että kävelymme yhdessä on
pitkä, siunattu ja onnellinen. Koska sopimus on siunattu ja
tarkasti läpi käyty. Älä koskaan salli kenenkään toisen vetää sinua
mukaan jonkun tai jonkin sellaisen matkaan, johon sinä et voi sitoutua.
Kuunnelkaa minua: Hiljaisuus tulkitaan myöntymisen merkiksi.
Jos sinä olet persoonaltasi hiljaista tyyppiä, niin sopimuksen
teon hetkellä se tuo sinulle ongelmia. Sinun elämässäsi on
tiettyjä ihmisiä, voit ajatella heitä nyt, ja voi olla, että joku
ajattelee sinua, joka on sitä hiljaista tyyppiä, joka tulee
todennäköisesti myöhemmin sanomaan: "En ole tyytyväinen". Olen ollut
ihmisjoukon lähettyvillä, jotka sopivat jotakin, ja myöhemmin
joku heistä sanoo, ettei ole tehnyt tällaista sopimusta, jolloin kaikki
katsovat hämmästyneenä, ja ihmettelevät mitä tapahtui.
"Etkö sinä ollut mukana tapaamisessa ja keskustelussa, etkö ollut mukana
eikö sinulla ollut mahdollisuus, mutta et puhunut mitään".
Tällainen itsessään voi olla niin tuhoava tekijä, kun ihmiset sanovat
jälkikäteen, että en halunnut sanoa sitä. Mutta se ei auta meitä nyt.
Koska nyt sinulla on osa tässä työssä, olet vastuussa siitä,
ja nyt sinä epäilet, pitäisikö sinun olla mukana. Mutta nyt olemme
jo tehneet tätä työtä kaksitoista kuukautta ja sinä
olet mukana, ja sinulle on annettu paljon vastuuta, koska
sinä päivänä, kun lähdit pöydästä sinä hymyilit ja jopa profetoit,
että tämä oli Jumalan tahto. Olen vakavissani. Olen ollut
tällaisissa tapaamisissa. Sinä olit se, joka sanoi, että uskon tämän
olevan Jumalasta, Jumala puhui minulle. Mutta mitä tapahtui vuotta
myöhemmin? Nyt sanot, että tämä on väärin, en voi olla mukana tässä.
Muut ihmettelevät, että mitä ihmettä. Joten se on kiinni myös
persoonasta. Sinä olet sitä vahvasti hiljaista tyyppiä, mutta sinun
pitäisi välillä puhua. Kuunnelkaa, Jumala ei pakota ketään mihinkään,
Hän johtaa. Jumala ei työnnä ketään edellään, hän johtaa.
Joten jos joku yrittää pakottaa sinut mukaan johonkin, se ei ole
Jumalasta. Se ei ole koskaan Jumalasta. Minä en yritä pakottaa
ketään mukaan mihinkään, minä kutsun teitä ottamaan askeleen
pyydän teitä ajattelemaan joitakin asioita, pyydän teitä ottamaan
haasteita vastaan, ja jos se auttaa teitä ottamaan askeleita oikeaan
suuntaan, ehkä se ei ole iso askel, ehkä kukaan ei edes huomaa sitä,
mutta minä kutsun teitä harkitsemaan tätä, ajattelemaan tätä, lisäämään
tämän elämäänne, mutta me emme työnnä teitä.
Minä annoin ihmisten töniä minua vuosien varrella kaikenlaisiin
rooleihin ja vastuu alueisiin, ihmissuhteisiin ja projekteihin,
tapahtumiin, joihin minulla ei ollut todellista sydämen paloa,
mutta en puhunut mitään. Mutta en ole enää se mukava mies.
Ettekä tekään saa olla sellaisia. Mukava on sellainen, joka menee
virran mukana. Mutta tiedättekö mukavuus ja kohteliaisuus eivät ole
hengen lahjoja. Eivätkä ne ole hengen hedelmiä myöskään.
Ne ovat mukavuuden halun hedelmiä. Et halua olla sosiaalisesti ulkona
porukasta, silloin kun olet mukava etkä sano mitään vastaan. Varsinkin
jos vahvoilla ihmisillä on vahva mielipide siitä, että meidän pitäisi
tehdä jokin asia, mutta sinä henkilökohtaisesti tunnet olosi
epämukavaksi, silloin on vielä pienempi mahdollisuus, että avaat
suusi. Mutta meidän pitää tehdä työtä näiden ihmisten kanssa,
olemme sen velkaa toisillemme. Autonmyyjä, joka sanoo: "Sinun
täytyy tehdä päätöksesi nyt, jos et päätä nyt, tämä hetki menee ohi"
Tällaisissa tilanteissa pitäisi , sanoa: "Sinä päätit tämän asian
minun puolestani, minä lähden pois" Jokainen, joka sanoo sinulle,
"Sinun täytyy päättää nyt, tai menetät sovitun alennuksen".
Kuunnelkaa: He antavat kaikille saman alennuksen, ja he tarjoavat
joillekin enemmän. Kun olette ihmisten kanssa, jotka haluavat
vain saada jotakin myydyksi, olet niiden äänekkäiden ihmisten
seurassa, jotka eivät välitä sinusta, eivätkä niistä asioista,
jotka sinä koet tärkeiksi, ja he haluavat vain hyötyä sinusta.
Jumala ei koskaan tee sinulle niin. "Sinun täytyy tehdä näin tai
näin, sinun täytyy mennä tuonne, sinun täytyy allekirjoittaa nyt
sinun täytyy tavata tämä ihminen" Sinun täytyy sanoa tällaiselle
ihmisille, "Ei, minun ei ole pakko tehdä mitään".
Sinun ei ole pakko tehdä mitään. Voitte sanoa ihmisille: "Hei,
annahan olla." Opettele käyttämään kieltä uudella tavalla.
Opettele vähän katukieltä. Jumalalla ei ole kiire.
Jos Hän tietää, että sinulta kestää puoli vuotta tehdä päätös, Hän
aloittaa työnsä sinun kanssasi puoli vuotta aiemmin. Hän toimii
niin. Jotkut päätökset, joita aiot tehdä tällä viikolla, voivat
muille vaikuttaa äkkinäisiltä, mutta sinulle ne eivät ole sitä.
He eivät tiedä, että sinä olet ajatellut sitä ja rukoillut sen
puolesta, puhunut siitä, lukenut siitä ja opiskellut siitä asiasta
kuukausien ajan. Ja jos Jumala tietää, että sinun täytyy tehdä
päätös seuraavassa maaliskuussa jostakin valtavasta elämässäsi,
niin missään tapauksessa se ei tule sinun eteesi vasta
maaliskuussa. Se tulee olemaan mielessäsi jo nyt. Ja kun teet
päätöksen, se tulee olemaan hyvin ajateltu, ja tarkasti
suunniteltu asia. Muut, jotka eivät tiedä prosessia, pitävät tätä
dramaattisena ja yrittävät puhua sinua ulos koko asista, mutta
he eivät tiedä, että olet ajatellut sitä jo kuukausia.
Jotkut teistä ovat nyt tällaisessa tilanteessa ja olette siitä
hämmennyksissä, koska se ei vaikuta järkevältä nyt, mutta
se voi olla jotakin, josta sinun täytyy tehdä päätös ensi vuonna.
Ja siksi se on mielessäsi nyt. Siksi se on tilassasi nyt, koska
Jumala tietää, että sinä tarvitset aikaa päätöksen tekoon.
Hän ei pakota sinua päättämään viimeisillä minuuteilla,
Hän ei sano, että: "Päätä nyt" ensi maaliskuussa, päivää ennen
päätöksen tekoa. Hän aloittaa asian valmistelun jo nyt,
ja liikuttaa sinua asiaa kohti, koska kun Jumala tekee työtä
elämässäsi, hän aloittaa lopusta ja katsoo eteenpäin. Jumala ei
aloita nyt ja katso eteenpäin, Hän aloittaa elämäsi lopusta
joten jos Jumala tietää, että Hän tarvitsee sinua olemaan tietyllä
paikalla elämässäsi kuuden kuukauden päästä, niin hän aloittaa
sinun valmistamisesi nyt, jotta Hän saa sinut oikeaan linjaan
kuuden kuukauden päästä. Ymmärrättekö?
Ja jos ymmärrätte tämän Jumalasta, silloin tiedätte, että jos jokin
asia eroaa tästä, mitä sisälläsi on menossa, tiedät siitä, että
tämä ei ole Jumalasta. Sellainen stressin ja kiireen, ja paineen
tuntu, ja pakon omainen tarve päättää, tai soittaa takaisin ja
antaa oma päätös asiasta, silloin teidän pitää tietää: Se ei ole
Jumalasta. Se ei anna meille tekosyytä unohtaa koko asiaa,
ja rentoutua niin täysin, että olet kuin unessa.
Joten älä lähde täältä ajatellen, että "pastori sanoi, että
Jumalalla ei ole kiire".
Mutta kolme vuotta on kulunut, ja me haluamme vain tietää,
haluatko teetä vai kahvia.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A